Diari Oficial de la Generalitat Valenciana


Sumari del DOGV 2375, del 27-10-1994 (1994/832850)

RESOLUCIÓ conjunta de 13 d'octubre de 1994, de l'Institut Valencià d'Administració Pública i de la Direcció General d'Ordenació i Innovació Educativa, per la qual se convoquen tres cursos adreçats a educadors d'Educació Especial, fisioterapeutes, adjunts de taller, mestres i educadors d'escoles infantils.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2375

Data del DOGV
:   27-10-1994

Secció del DOGV
:   ALTRES DISPOSICIONS

Número del document
:   1994/832850


Data del document
:   13-10-1994

Organisme emissor
:   Conselleria de Cultura

Tipus de document
:   Resolució

Correcció d'errades

RESOLUCIó conjunta de 13 d'octubre de 1994, de l'Institut Valencià d'Administració Pública i de la Direcció General d'Ordenació i Innovació Educativa, per la qual se convoquen tres cursos adreçats a educadors d'Educació Especial, fisioterapeutes, adjunts de taller, mestres i educadors d'escoles infantils. [94/7443]  
En desenvolupament de l'acord de col·laboració, subscrit amb data 29 de març de 1994 entre les conselleries d'Educació i Ciència i d'Administració Pública, per a atendre les necessitats formatives del personal de l'administració pública valenciana, en allò referent a la clàusula primera, apartat f), sobre la realització de cursos de formació, per a personal de caràcter laboral de la Conselleria d'Educació i Ciència, en les categories d'educadors d'Educació Especial, fisioterapeutes, adjunts de taller, mestres i educadors d'escoles infantils.  
En ús de les atribucions conferides per l'article 76 de la Llei 5/1983, de 30 de desembre, del Govern Valencià, resolem:  
Primer  
Convocar, perquè es realitzen en el primer semestre de l'any 1995, els següents cursos adreçats a educadors d'Educació Especial, fisioterapeutes, adjunts de taller, mestres i educadors d'escoles infantils:  
- Curs 48/94, Orientacions sobre Organització en Educació Especial. Desenvolupament d'Activitats Pràctiques en un Centre d'Educació Especial.  
- Curs 49/94, sobre Mètode Woyta.  
- Curs 53/94, sobre Estimulació del Llenguatge.  
Segon  
Seran seleccionats per a l'assistència als cursos:  
Curs 48/94: educadors i adjunts de taller d'Educació Especial, del grup C, adscrits als serveis territorials de la Conselleria d'Educació i Ciència de Castelló i València.  
Curs 49/94: fisioterapeutes de centres específics d'Educació Especial i de centres d'integració, del grup B, adscrits a les direccions territorials de la Conselleria d'Educació i Ciència de Castelló i València   
Curs 53/94: mestres i educadors d'escoles infantils, dels grups B i C, adscrits a la Direcció Territorial de la Conselleria d'Educació i Ciència d'Alacant.  
Tercer  
El calendari, horari i lloc de realització dels cursos serà el següent:  
Curs 48/94, Orientacions sobre Organització en Educació Especial. Desenvolupament d'Activitats Pràctiques en un Centre d'Educació Especial.  
Aquest curs té 20 hores de durada, s'ha de dur a terme del 16 al 24 de gener, de 18.00 a 20.00, a València, de dilluns a divendres, al centre d'estudis LAR (carrer de Blanqueries, 2).  
Curs 49/94, sobre Mètode Woyta.  
Aquest curs té 15 hores de durada, s'ha de dur a terme els dies 4, 11, 18 i 25 de febrer, dissabtes, de 09.00 a 14.00, a València, al Centre d'Estudis LAR (carrer de Blanqueries, 2).  
Curs 53/94, sobre Estimulació del Llenguatge.  
Aquest curs té 30 hores de durada, s'ha de dur a terme del 23 de gener al 3 de febrer, de 18.00 a 20.00, a Alacant, de dilluns a divendres, en l'Associació de Renovació Pedagògica la Milotxa (carrer de Pablo Iglesias, 25-2.º).  
La convocatòria de tots aquests cursos es de 20 places, adreçades al personal laboral de l'administració pública inclosos al punt primer d'aquesta resolució.  
Quart  
Es fixen, com a continguts, les següents unitats didàctiques:  
Curs 48/94, Orientacions sobre Organització en Educació Especial. Desenvolupament d'Activitats Pràctiques en un Centre d'Educació Especial.  
1. Base teòrica.  
2. Estudi sobre hàbits.  
3. Increment gradual de les sessions.  
4. Iniciació a una cultura professional.  
5. Aprenentatge de conductes psicomotrius bàsiques.  
6. Coneixement dels diversos materials plàstics.  
7. Coneixement, ús i conservació de cada família d'eines.  
8. Tècniques de programació per a la programació en el camp de la formació professional del deficient: programacions concretes.  
9. Concreció d'objectius generals i operatius per a alumnes severs i mitjans.  
10. Propostes d'activitats.  
Curs 49/94, Mètode Woyta.  
1. Principis bàsics del mètode.  
2. Diagnòstic inicial.  
3. Estimulació de masses musculars dels membres que intervenen en el desplaçament.  
4. Exercicis fonamentals del mètode.  
5. Tècniques d'aplicació.  
6. Pràctiques.  
Curs 53/94, Estimulació del Llenguatge.  
1. Base teòrica.  
2. Reutilització al so i desenvolupament de la percepció auditiva.  
3. Fonètica i articulació: pràxia.  
4. Respiració.  
Cinquè  
La docència estarà a càrrec de professorat propi de l'IVAP.  
Sisè  
Respecte a les condicions per a la presentació d'instàncies i remissió de relacions prioritzades es tindrà en compte el següent:  
Curs 48/94, Orientacions sobre Organització en Educació Especial. Desenvolupament d'Activitats Pràctiques en un Centre d'Educació Especial.  
Els interessats hauran de presentar les seues sol·licituds en la seua respectiva direcció territorial fins el dia 16 de desembre, i les relacions prioritzades s'enviaran a l'IVAP el dia 3 de gener.  
Curs 49/94, Mètode Woyta.  
Els interessats hauran de presentar les seues sol·licituts en la seua respectiva direcció territorial fins el dia 4 de gener i les relacions prioritzades s'enviaràn a l'IVAP el dia 23 de gener.  
Curs 53/94, Estimulació del Llenguatge.  
Els interessats hauran de presentar les sol·licituds en la respectiva direcció territorial fins el dia 23 de desembre i les relacions prioritzades s'enviaràn a l'IVAP fins el dia 10 de gener.  
Setè  
Els cursos s'integren, als efectes de la seua comptabilització como a quota per assistent i any, dins de l'oferta de cursos del pla de Formació IVAP 95.  
Vuitè  
S'estableix un règim semblant al que regeix en la resta dels cursos del pla de formació de l'IVAP respecte a l'expedició de certificats d'aprofitament i obligatorietat d'assistència continuada.  
Novè  
Respecte a la possible realització de noves edicions, n'està prevista la convocatòria si les possibilitats de gestió de l'IVAP i la demanda no satisfeta així ho aconsellen.  
Valencia, 13 d'octubre de 1994.- La directora general de l'Institut Valencià d'Administració Pública: Juana Serna Masià. El director general d'Ordenació i Innovació Educativa: Guillem Badenes Franch.